ભાજપના પૂર્વ ધારાસભ્ય અને આંદોલનને કારણે ભાજપ છોડનારા મહુવાના પૂર્વ ધારાસભ્ય ડો. કનુભાઈ કળસરિયા કોંગ્રેસમાં જોડાયા છે. નવી દિલ્હીમાં કોંગ્રેસ અધ્યક્ષ રાહુલ ગાંધી સાથે બેઠક યોજ્યા બાદ તેમણે સત્તાવાર રીતે કોંગ્રેસમાં જોડાવાની જાહેરાત કરતાં તન, મન અને ધનથી કોંગ્રેસ સાથે રહીને પક્ષનો આદેશ શિરોમાન્ય ગણવાની તૈયારી દર્શાવી છે. કોંગ્રેસ આગામી લોકસભાની ચૂંટણીમાં ડો. કળસરિયાને ભાવનગર અથવા અમરેલીની બેઠક પરથી ચૂંટણી લડાવે તેવી શક્યતા પણ વ્યક્ત થઈ રહી છે.